**SLEDARSKI IZPIT 2 – FPr 2**

Sledarski izpit po stopnji 2 je sestavljen le iz discipline »A« izpitne stopnje IPO 2.

Pogoji za udeležbo:

* Na dan preizkušnje oz. izpita mora pes dopolniti 15 mesecev. Izjeme niso dovoljene.
* Pogoj za opravljanje tega preizkusa je uspešno opravljen izpit BH/VT po nacionalnih pravilih državne organizacije.

Na kratko:

Pes mora svojo zanesljivost na sledi pokazati na najmanj **400 korakov** dolgi in **30 minut stari tuji sledi**, ki ima **dva prava kota** (glej skico). Sled ima tri stranice. Na sledi je treba uporabiti **dva predmeta iz različnih materialov** (npr. usnje, tekstil, les). Te predmete mora pes najti, jih pobrati ali nakazati. Pred začetkom vaje mora vodnik sodniku najaviti, če njegov **pes predmete pobira ali jih nakazuje**. Nakazovanje in pobiranje predmetov na posamezni sledi se šteje za napako.

